
AZ IFJÚSÁG BEFEKTETÉSI LEHETŐSÉGEINEK FELFEDEZÉSE ÉS KIAKNÁZÁSA

Munkámban az általam meghatározott középiskolás korcsoportot és befektetési lehetőségeiket mutatom be. A témát két nagyobb szerkezeti egységre bontom: előbbiben egy elméleti áttekintésben bemutatom a legnépszerűbb befektetési eszközöket, az ezekről kapott általános információk forrását a középiskolások számára (például iskola, Pénziránytű), valamint betekintést nyújtok a befektetések fontosságába. A második, hipotézisblokkomban három fő feltételezésemet fejtem ki, melyek kitérnek a fiatalok pénzgazdálkodási szokásaira, pénzügyi felvilágosultságaira, valamint megvizsgálom ezeket demográfiai szempontból is. A hipotéziseket valós adatok, felmérések eredményeként demonstrálom. Az egyes hipotézisblokkok felvezetéseként kifejtem még, hogy miért fontos fiatalon elkezdeni befektetni, vagy pénzügyi intelligenciánkat fejleszteni. Dolgozatom miértje, hogy kutatásommal reprezentáljam a pénzügyi tudatosság szintjét a hazai fiatalok körében, másrészt pedig rámutassak arra, hogy az iskola nem nyújt a tanulók részére kellő információt ezen a téren, és ez kihatással lehet felnőttkori anyagi helyzetünkre is.



